b'\n_START_ARTICLE_\nJan \xc5\x9aniadecki\n_START_SECTION_\n\xc5\xbdivljenje in delo\n_START_PARAGRAPH_\nBil je starej\xc5\xa1i brat J\xc4\x99drzeja \xc5\x9aniadeckega. \xc5\xa0tudiral je na tedanji Krakovski Akademiji in v Parizu. Bil je rektor Imperialne univerze v Vilni in predstojnik observatorijev v Krakovu in Vilni._NEWLINE_Objavil je ve\xc4\x8d del, med njimi opazovanja o novo odkritih planetoidih. Od njegovih astronomskih del je zelo pomembno biografsko delo o Koperniku (O Koperniku) iz leta 1802. Napisal je geografski u\xc4\x8dbenik in matemati\xc4\x8dni u\xc4\x8dbenik. Njegovo delo O ra\xc4\x8dunu naklju\xc4\x8dij (O rachunku los\xc3\xb3w) iz leta 1817 je bilo med prvimi deli o verjetnosti._NEWLINE_Pisal je poezijo v polj\xc5\xa1\xc4\x8dini in latin\xc5\xa1\xc4\x8dini, \xc5\xa1tudije o knji\xc5\xbeevnem delu Ko\xc5\x82\xc5\x82\xc4\x85taja, o klasiki in romantiki.'